
AS Talsu Autotransports modernizē abonementa biļešu pakalpojumu. Abonementa biļetes tiek ieviestas visos pārvadātāja maršrutos. 
 
 
No 2018.gada 22.oktobra iedzīvotāji visos AS Talsu Autotransports apkalpotajos reģionālās nozīmes maršrutos varēs iegādāties abonementa biļetes un tādējādi samazināt viena brauciena izmaksas. Papildus pārvadātājs modernizē abonementa biļešu pakalpojumu, ieviešot elektroniskas abonementa kartes, un paplašina abonementa biļešu klāstu.

Iedzīvotāji abonementa biļetes varēs izmantot visos AS Talsu Autotransports apkalpotajos 26 reģionālas nozīmes maršrutos. Līdz šim abonementa biļetes darbojās tikai maršrutā Talsi-Rīga. Pārvadātājs piedāvā gan laika, gan braucienu skaita abonementus. 10 braucienu, 20 braucienu un 40 braucienu abonementa biļetēm attiecīgi tiks piemērota 10%, 15% un 20% atlaide. Savukārt, 5 dienu abonementa biļetes braucieniem vienā vai abos virzienos - 15% atlaide, un 7 dienu braucieniem abos virzienos - 20% atlaide. 20% atlaide tiks piemērota arī mēneša abonementa biļetei darba dienām vienā vai abos virzienos un mēneša abonementa biļetei visām mēneša dienām abos virzienos. Studentiem paredzēta mēneša abonementa biļete divām nedēļas dienām abos virzienos ar 15% atlaidi. 

Braucienus varēs reģistrēt, izmantojot elektronisku abonementa karti. Elektroniskās abonementa kartes iegāde ir vienreizēja, un tās maksa ir divi eiro. Abonementa biļešu cena veidojas no braucienu skaita vai dienu skaita, braukšanas biļetes maksas un piemērotās atlaides. Elektroniskā abonementa karte ik reizi ir papildināma ar abonementa biļetēm. Iedzīvotāji maksā elektroniskās abonementa kartes un abonementa biļešu cenu priekšapmaksas veidā pirms sabiedriskā transporta pakalpojumu izmantošanas. 

Abonementa biļetes un elektroniskās abonementa kartes iedzīvotāji aicināti iegādāties AS Talsu autotransports birojā Stendes ielā 5, Talsos pirmdienās no 13.00 līdz 17.30, trešdienās no 9.00 līdz 12.00 un ceturtdienās no 13.00 līdz 17.00, pirms tam iepriekš zvanot uz mobilā tālruņa numuru 27843229 un vienojoties par tikšanās laiku.

[bookmark: _GoBack]Papildu informācijai par abonementa biļešu izmantošanas kārtību un cenām, iedzīvotāji aicināti sazināties ar AS Talsu Autotransports, rakstot uz e-pasta adresi parvadajumi@autotransports.lv vai zvanot uz tālruņa numuru 27843229.
 

AS Talsu Autotransports apkalpotie reģionālas nozīmes maršruti

	Nr.pēc kārtas
	Maršruta nosaukums
	Maršruta numurs

	1. 
	Rīga-Pūre-Talsi-Valdemārpils-Dundaga
	7041

	2. 
	Kuldīga - Talsi
	7509

	3. 
	Ventspils-Talsi
	7511

	4. 
	Liepāja-Talsi
	7512

	5. 
	Rīga-Roja-Talsi
	7947

	6. 
	Rīga–Talsi
	7951

	7. 
	Rīga-Stende-Talsi
	7990

	8. 
	Talsu AO-Pastende-Poliklīnika-Zvirgzdi-Talsu AO
	3200

	9. 
	Talsi-Strazde-Jaunpagasts -Krūziņi-Talsi
	5121

	10. 
	Talsi-Strazde-Jaunpagasts-Talsi
	5122

	11. 
	Talsi-Dundaga-Vīdale-Kolka
	5385

	12. 
	Talsi-Upesgrīva-Roja
	6401

	13. 
	Talsi-Ģibzde
	6402

	14. 
	Talsi-Upesgrīva-Mērsrags-Talsi
	6405

	15. 
	Talsi-Mērsrags
	6406

	16. 
	Talsi-Balgale
	6407

	17. 
	Talsi-Roja-Upesgrīva-Talsi
	6408

	18. 
	Talsi-Vandzene-Valdemārpils
	6409

	19. 
	Talsi-Lubezere-Jaunciems-Talsi
	6412

	20. 
	Talsi-Roja
	6413

	21. 
	Talsi-Sabile
	6414

	22. 
	Talsi-Sabile-Abavciems-Talsi
	6416

	23. 
	Talsi-Tiņģere
	6422

	24. 
	Talsi-Vandzene-Nogale
	6434

	25. 
	Talsi-Dundaga-Vīdale
	6435

	26. 
	Talsi-Dundaga
	6438




Par valsts SIA Autotransporta direkcija
 
Autotransporta direkcija ir vienotas valsts politikas realizētāja starptautisko pārvadājumu jomā, autotransporta komercpārvadājumu uzņēmējdarbības licencēšanā, kā arī sabiedriskā transporta plānošanā. Regulāri veicot sabiedriskā transporta finanšu analīzi un auditu, direkcija nodrošina vienotu, nepārtrauktu un pieejamu sabiedriskā transporta sistēmu visā valstī. Autotransporta direkcijas uzdevums ir īstenot virkni pasākumu kompleksu, lai Latvijas autopārvadātājiem tiktu nodrošināta likumīga iespēja veikt pārvadājumus Latvijas teritorijā un ārpus tās.


Papildu informācijai:
Inese Krūmiņa
VSIA Autotransporta direkcija
Sabiedrisko attiecību vadītāja
Tālr.: + 371 67686485
E-pasts: inese.krumina@atd.lv
twitter.com/ATD_LV ; facebook.com/AutotransportaDirekcija 

